**MARTOVSKE IDE U ART KINU KRITERION**

**Sarajevo, 14. august 2012. godine** – Nakon projekcija filma "Doktrina šoka" u art kinu Kriterion u četvrtak je premijera filma "Martovske ide” američkog glumca i režisera George Clooneya. Film „Martovske ide” sa projekcijama počinje 16. augusta u terminu od 20:20 sati.

Film govori o Stephen Meyersu, koji jemajstor svog zanata i pametni mladić, koji se upliće u opasnu političku igru. Stephen radi kao glasnogovornik u predsjedničkoj kampanji za guvernera Mikea Morrisa koji se u Ohiu bori za predsjedničku nominaciju Demokratske stranke. Međutim, kada mu suparnički glasnogovornik ponudi posao u svom timu, Stephen zaboravi o svemu informisati svog šefa, a nova saznanja bi mogla ugroziti Morrisovu političku karijeru.

Film "Martovske ide" je proglašen ciničnom pričom sa odličnim kastingom i suptilnom režijom. Mnogi kritičari su pronašli paralele sa pravim političarima, no priča o Martovskim idama je svevremenska priča o svijetu politike u kojem nema prijatelja i ideala, već samo potencijalnih saveznika koji će te prije ili kasnije izdati.

Film „Martovske ide” će biti na repertoaru art kina Kriterion od 16. augusta do 22. augusta u terminu od 20:20 sati.

Cijena ulaznice iznosi 5 KM, dok studenti ulaznicu mogu kupiti po cijeni od 4 KM.

U 18 sati je na repertoaru film "Doktrina šoka" španskog prema kultnoj knjizi autorice Naomi Klein.

Dokumentarac razotkriva kako današnji kapitalizam djeluje na cijele nacije i njihovo osiromašenje. U knjizi „Doktrina šoka” Naomi Klein optužuje američke i ostale kapitalističke moćnike da koriste ratove i prirodne katastrofe da bi svim zemljama nametnuli neoliberalni ekonomski sistem u kojem se uz pomoć privatizacije i ograničavanja socijalnih prava ekonomski uništavaju, potčinjavaju i izrabljuju društva i pojedinci. Dokumentarni film će biti na repertoaru od 16. – 22. augusta u terminu od 18 sati.

**Za više informacije molim Vas da me kontaktirate.**

Dalila Zeljković

061 325 911